text: Forsvunden mand alligevel ikke set
  21 oktober 2014 kl. 13.24
  Det var ikke Jens Peter Taulborg Madsen, vidner så mandag. Det slår politiet nu fast, efter henvendelse fra den mand, der var årsag til flere henvendelser til politiet mandag aften.
  Flere uafhængige vidner henvendte sig mandag til Syd- og Sønderjyllands Politi, da de mente at have set den forsvundne Jens Peter Taulborg Madsen i Varde. Han skulle bl.a. have spurgt om vej.
  Politiet søgte efter manden med hunde, men fandt ham ikke. Tirsdag har de så anmodet om, at Jens Peter Taulborg Madsen selv rettede henvendelse, eller at den person, som spurgte om vej og som kunne passe på beskrivelsen, henvendte sig til politiet.
  Og det har den person, som spurgte om vej, gjort. Han kunne oplyse, at han godt kunne passe på beskrivelsen, men at han ikke er Jens Peter Taulborg Madsen.
  Efter henvendelserne har politiet undersøgt Varde Sommerland igen, men desværre ikke fundet spor efter den forsvundne mand.
  Det var desværre ikke den 53-årige forsvundne mand fra Varde, vidner så i går. Læs mere her: http://t.co/6KZ9tzMWWq #politidk
  
  